...िकी चुनौती और चीन-रूस की नज़दीकी

इसी तरह कई मामलों में रूस और चीन पिछले लंबे समय से साथ आते दिख रहे हैं. दोनों देशों के बयानों में करीबी और सकारात्मकता झलकती है.  

चीन के राष्ट्रपति शी जिनपिंग जून 2019 में तीन दिवसीय दौरे के दौरान रूस के राष्ट्रपति व्लादिमीर पुतिन को अपना ‘सबसे अच्छा दोस्त’ कह चुके हैं.  

उस दौरान चीन और अमेरिका के बीच व्यापार युद्ध चल रहा था और दोनों एक-दूसरे पर लगातार टैरिफ़ बढ़ा रहे थे.  

इसके अलावा अमेरिकी प्रतिबंधों के बावजूद भी चीन का रूस के साथ व्यापार चलता रहा है.  
... शेष लेख लिखें:
हाल में ही दिए एक इंटरव्यू में कहा कि रूसी राष्ट्रपति व्लादिमीर पुतिन को चुनाव में कथित छेड़छाड़ की 'क़ीमत चुकानी होगी.' 

हर्ष पंत कहते हैं, “चीन और रूस दोनों अमेरिका को एक बड़ी मुश्किल के तौर पर देख रहे हैं. क्वाड को लेकर पहले इतनी गंभीरता नहीं थी. चीन भी उसे लेकर फ़िक्रमंद नहीं था. भारत भी इसमें शामिल होने से हिचक रहा था. लेकिन, अब देखते ही देखते ही क्वाड ज़मीन पर उतर आया और उसका वर्चुअल सम्मेलन भी हो गया.” 

“वहीं, चीन की बाइडन प्रशासन में कुछ बदलाव होने की उम्मीद भी ख़त्म हो गई है. जो बाइडन भी चीन को लेकर उतने ही आक्रामक हैं जितने की डोनाल्ड ट्रंप थे. इसलिए भी चीन रूस के साथ मिलकर अमेरिका को चुनौती दे रहा है.” 

हर्ष पंत बताते हैं कि ये एक तरह की दबाव की राजनीति भी है. कोई शक्तिशाली देश चुनौती मिलने पर ये दिखाना चाहता है कि वो भी किसी से कम नहीं है. दोनों देश अमेरिका और उसके सहयोगियों को ये संदेश भी देना चाहते हैं कि वो भी क्वाड की तर्ज़ पर एक व्यवस्था बना सकते हैं.  

शीत युद्ध के से हालात 

बदलते भू-राजनीतिक माहौल में इन नए-नए गठजोड़ों का असर पूरे क्षेत्र पर पड़ने के आसार हैं.  

जहां अमेरिका एशिया में अपने सहयोगी ढूंढ रहा है वहीं चीन और रूस भी अपने सहयोगियों की तलाश शुरू करेंगे. तब कई देशों के सामने ये चुनौती होगी कि वो किस तरफ जाना चाहेंगे.  

सिटी यूनिवर्सिटी ऑफ़ लंदन में विज़िटिंग फैलो अतुल भारद्वाज कहते हैं कि एक तरह से दुनिया शीत युद्ध जैसी स्थिति में जाती दिख रही है जिसका केंद्र इस बार एशिया है.  

वह बताते हैं, “चीन आर्थिक स्तर पर और अमेरिका सैन्य स्तर पर दूसरे देशों के साथ जुड़ा हुआ है. इसिलए आगे चलकर सभी देशों के सामने एक चुनौती होगी कि वो अमेरिका और चीन के बीच संतुलन कैसे बनाएं.” 

यह भी पढ़ें: रूस की एस-400 मिसाइल के लिए भारत पर बैन लगाना चाहता था ट्रंप प्रशासन

“ईरान, इराक़, पाकिस्तान, अफ़ग़ानिस्तान या यूरेशियाई देश इसमें चीन और रूस का दामन थाम सकते हैं. उन्हें उत्तर कोरिया का साथ भी मिल सकता है. अंतरराष्ट्रीय राजनीति में एक नए तरह का उबाल आ रहा है.”  

वहीं, हर्ष पंत का कहना है कि 'ये स्थितियां ऐसे संगठन या गठजोड़ बनाने को मजबूर करेंगी जो शीत युद्ध का सा आभास कराएंगे. आज के माहौल में विखंडन तो हो गया है. व्यापार और प्रौद्योगिकी में भी ये विखंडन दिखता है. जैसे पिछले साल ब्रिटेन ने कहा था...